2022 m. gruodžio 22 d. pareikštas ieškinys byloje Palírna U Zeleného stromu / EUIPO – Bacardi (B42V)
(Byla T-800/22)
Kalba, kuria surašytas ieškinys: anglų
Šalys
Ieškovė: Palírna U Zeleného stromu a.s. (Ūstis prie Labės, Čekijos Respublika), atstovaujama advokato J. Kindl
Atsakovė: Europos Sąjungos intelektinės nuosavybės tarnyba (EUIPO)
Kita procedūros Apeliacinėje taryboje šalis: Bacardi & Co. Ltd (Merinas, Šveicarija)
Su procedūra EUIPO susijusi informacija
Prekių ženklo, dėl kurio kilo ginčas, paraišką pateikęs asmuo: ieškovė
Prekių ženklas, dėl kurio kilo ginčas: Europos Sąjungos prekių ženklo B42V paraiška – Registracijos paraiška Nr. 17 987 536
Procedūra EUIPO: protesto procedūra
Ginčijamas sprendimas: 2022 m. spalio 3 d. EUIPO antrosios apeliacinės tarybos sprendimas byloje R 1240/2021-2
Reikalavimai
Ieškovė Bendrojo Teismo prašo:
pakeisti ginčijamą sprendimą taip, kad
būtų panaikintas 2021 m. gegužės 20 d. Protestų skyriaus sprendimas Nr. B 3 077 353 tiek, kiek juo jis tenkino kitos bylos Apeliacinėje taryboje šalies protestą dėl prekių ženklo, dėl kurio kilo ginčas, paraiškos ir
būtų atmestas kitos bylos Apeliacinėje taryboje šalies protestas dėl aptariamo prekių ženklo paraiškos;
priteisti iš EUIPO bylinėjimosi išlaidas.
Pagrindai, kuriais remiamasi
Apeliacinė taryba (ir Protestų skyrius) klaidingai taikė Europos Parlamento ir Tarybos reglamento (ES) 2017/1001 47 straipsnio 2 ir 3 dalis, kai nusprendė, kad ankstesnis prekių ženklas Nr. 999 938 buvo naudojamas iš tikrųjų; kitos bylos Apeliacinėje taryboje šalies pateiktas įrodymas neleido daryti išvados, kad kuris nors ankstesnis prekių ženklas buvo naudojamas iš tikrųjų.
Apeliacinė taryba (ir Protestų skyrius) klaidingai taikė Europos Parlamento ir Tarybos reglamento (ES) 2017/1001 8 straipsnio 5 dalį, kai nusprendė, kad prekių ženklai, dėl kurių kilo ginčas, yra panašūs; pagal Europos Parlamento ir Tarybos reglamento (ES) 2017/1001 8 straipsnio 1 dalies b punktą, 4 ir 5 dalis prekių ženklas, dėl kurio kilo ginčas, ir ankstesnės teisės yra nepanašūs.
____________